|  |
| --- |
| 9. SJEDNICA GRADSKOG VIJEĆA GRADA POŽEGETOČKA 5. DNEVNOG REDAPRIJEDLOG ODLUKE O IZMJENAMA ODLUKE O KOMUNALNIM DJELATNOSTIMA NA PODRUČJU GRADA POŽEGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeVeljača 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 363-01/22-03/4

URBROJ: 2177-1-01/01-22-4

Požega, 8. veljače 2022.

GRADSKOM VIJEĆU GRADA POŽEGE

PREDMET: Prijedlog Odluke o izmjenama Odluke o komunalnim djelatnostima na području Grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13.,5/14., 19/14., 4/18., 7/18.- pročišćeni tekst, 2/20., 21/21. i 4/21.-pročišćeni tekst), dostavlja se Naslovu na razmatranje i usvajanje Prijedlog Odluke o izmjenama Odluke o komunalnim djelatnostima na području Grada Požege.

Pravna osnova za donošenje ove Odluke je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), u članku 33., 44. i 48. Zakona o komunalnom gospodarstvu (Narodne novine, broj: 68/18., 110/18.- Odluka Ustavnog suda i 32/20.) i članku 39. stavku 1. podstavku 3. Statuta.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege,
2. Prijedlog Odluke o izmjenama Odluke o komunalnim djelatnostima na području Grada Požege
3. Odluka o komunalnim djelatnostima na području Grada Požege (Službene novine Grada Požege, broj: 19/18.).



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 363-01/22-03/4

URBROJ: 2177-1-01/01-22-2

Požega, 8. veljače 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 8. veljače 2022. godine, donosi

Z A K L J U Č A K

1. Utvrđuje se Prijedlog Odluke o izmjenama Odluke o komunalnim djelatnostima na području Grada Požege, u predloženom tekstu.
2. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

 GRAD POŽEGA

 GRADSKO VIJEĆE

KLASA: 363-01/22-03/4

URBROJ: 2177-1-02/01-22-1

Požega, \_\_. veljače 2022.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. i 98/19.), članka 33. stavka 1., članka 44. stavka 2. i članka 48. stavka 2. Zakona o komunalnom gospodarstvu (Narodne novine, broj: 68/18., 110/18.- Odluka Ustavnog suda i 32/20.) i članka 39. stavka 1. podstavka 3. Statuta Grada Požega (Službene novine Grada Požege, broj: 2/21), Gradsko vijeće Grada Požege, na 9. sjednici održanoj \_\_. veljače 2022. godine, donosi

ODLUKU

o izmjenama Odluke o komunalnim djelatnostima na području Grada Požege

Članak 1.

Ovom Odlukom mijenja se Odluka o komunalnim djelatnostima na području Grada Požege, (Službene novine Grada Požege, broj: 19/18.) (u nastavku teksta: Odluka).

Članak 2.

Članak 6. stavak 1. Odluke mijenja se i glasi:

„(1)Trgovačkom društvu Komunalac Požega d.o.o. iz Požege, koje je u većinskom vlasništvu Grada Požege, povjerava se obavljanje sljedećih komunalnih djelatnosti iz članka 2., 3. i 4. ove Odluke:

1. održavanje javnih površina na kojima nije dopušten promet motornim vozilima

2. održavanje javnih zelenih površina

3. održavanje groblja

4. održavanje čistoće javnih površina u ljetnim i zimskim uvjetima

5. usluge javnih tržnica na malo

6. usluge ukopa pokojnika

7. obavljanje dimnjačarskih poslova

8. usluge parkiranja na uređenim javnim površinama. „

Članak 3.

Članak 17. stavak 1. Odluke mijenja se i glasi:

„(1) Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Grada Požege slijedeće komunalne djelatnosti:

1. održavanje nerazvrstanih cesta

- sanacije asfaltnih površina, vertikalna signalizacija nerazvrstanih cesta

- održavanje makadama, horizontalna i svjetlosna signalizacija

- sanacije asfaltnih površina, vertikalna, horizontalna i svjetlosna signalizacija bivše ceste ŽUC-a

2. održavanje građevina, uređaja i predmeta javne namjene

3. održavanje građevina javne odvodnje oborinskih voda uz bivše ceste ŽUC-a

4. održavanje čistoće javnih površina u ljetnim i zimskim uvjetima bivše ceste ŽUC-a

5. održavanje javne rasvjete

6. dezinfekcija, dezinsekcija, deratizacija

7. veterinarsko-higijeničarski poslovi

8. sanacija divljih odlagališta.“

Članak 4.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o izmjenama Odluke o komunalnim djelatnostima na području Grada Požege

Zakon o komunalnom gospodarstvu (Narodne novine, broj: 68/18., 110/18.- Odluka Ustavnog suda i 32/20.) (u nastavku teksta: Zakon) određuje načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo.

Sukladno Zakonu, komunalne djelatnosti može obavljati:

1. trgovačko društvo koje osniva jedinica lokalne samouprave ili više jedinica lokalne

samouprave zajedno

2. javna ustanova koju osniva jedinica lokalne samouprave

3. služba - vlastiti pogon koju osniva jedinica lokalne samouprave

4. pravna i fizička osoba na temelju ugovora o koncesiji

5. pravna i fizička osoba na temelju ugovora o obavljanju komunalne djelatnosti.

Na temelju Zakona, Gradsko vijeće Grada Požege, na sjednici, održanoj 28. studenog 2018. godine, donijelo je Odluku o komunalnim djelatnostima na području Grada Požege (Službene novine Grada Požege, broj: 19/18.) (u nastavku teksta: Odluka).

Navedenom Odlukom trgovačkom društvu Komunalac Požega d.o.o. povjerilo se obavljanje sljedećih komunalnih djelatnosti:

1. održavanje nerazvrstanih cesta - sanacije asfaltnih površina, vertikalna signalizacija

nerazvrstanih cesta osim bivši ŽUC-ovih cesta

2. održavanje javnih površina na kojima nije dopušten promet motornim vozilima

3. održavanje javnih zelenih površina

4. održavanje groblja

5. održavanje čistoće javnih površina u ljetnim i zimskim uvjetima

6. usluge javnih tržnica na malo

7. usluge ukopa pokojnika

8. obavljanje dimnjačarskih poslova

9. usluge parkiranja na uređenim javnim površinama

Isto tako, navedenom Odlukom propisano je da se komunalne djelatnosti:

1. održavanje nerazvrstanih cesta - održavanje makadama, horizontalna i svjetlosna signalizacija

- sanacije asfaltnih površina, vertikalna, horizontalna i svjetlosna signalizacija bivših ŽUC-ovih cesta

2. održavanje građevina, uređaja i predmeta javne namjene

3. održavanje građevina javne odvodnje oborinskih voda uz bivše ŽUC-ove ceste

4. održavanje čistoće javnih površina u ljetnim i zimskim uvjetima (bivše ŽUC-ove ceste)

5. održavanje javne rasvjete

6. dezinfekcija, dezinsekcija, deratizacija

7. veterinarsko-higijeničarski poslovi

8. sanacija divljih odlagališta,

povjeravaju pravnim ili fizičkim osobama registriranim za obavljanje navedenih djelatnosti, na temelju pisanog ugovora o povjeravanju obavljanja komunalnih djelatnosti.

Radi bolje organizacije, održavanje nerazvrstanih cesta - sanacije asfaltnih površina, vertikalna signalizacija nerazvrstanih cesta, osim bivših ŽUC- ovih cesta koje se na temelju Odluke povjeravaju pravnim ili fizičkim osobama, ovom izmjenom Odluke može se povjeriti pravnim ili fizičkim osobama registriranim za obavljanje navedenih djelatnosti, na temelju pisanog ugovora o povjeravanju obavljanja komunalnih djelatnosti.

***Službene novine Grada Požege, broj: 19/18.***

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*GRADSKO VIJEĆE*

*KLASA:363-01/18-01/64*

*URBROJ: 2177/01-02/01-18-1*

*Požega, 28. studeni 2018.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (NN, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17.), članka 33. stavka 1., članka 44. stavka 2. i članka 48. stavka 2. Zakona o komunalnom gospodarstvu (NN, broj: 68/18) i članka 36. stavka 1. podstavka 3. Statuta Grada Požega (Službene novine Grada Požege, broj: 3/13., 19/13., 5/14., 19/14., 4/18., 7/18. - pročišćeni tekst i 11/18.), Gradsko vijeće Grada Požege, na 12. sjednici održanoj 28. studenog 2018. godine, donosi*

*ODLUKU*

*o komunalnim djelatnostima na području Grada Požege*

1. *OPĆE ODREDBE*

*Članak 1.*

*Odlukom o komunalnim djelatnostima na području Grada Požege (u nastavku teksta: Odluka) utvrđuju se komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Grada Požege, utvrđuju se komunalne djelatnost od lokalnog značenja, način povjeravanja i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Grada Požege.*

*Članak 2.*

*(1)Na području Grada Požege obavljaju se slijedeće komunalne djelatnosti kojima se osigurava održavanje i/ili građenje komunalne infrastrukture:*

* 1. *održavanje nerazvrstanih cesta*
	2. *održavanje javnih površina na kojima nije dopušten promet motornim vozilima*
	3. *održavanje građevina javne odvodnje oborinskih voda*
	4. *održavanje javnih zelenih površina*
	5. *održavanje građevina, uređaja i predmeta javne namjene*
	6. *održavanje groblja*
	7. *održavanje čistoće javnih površina*
	8. *održavanje javne rasvjete.*

*(2) Člankom 23. Zakona o komunalnom gospodarstvu (u nastavku teksta: Zakon) propisano je što se podrazumijeva pod pojmom svake od navedenih komunalnih djelatnosti iz prethodnog stavka.*

*(3) Pojam nerazvrstane ceste iz stavka 1. ovoga članka odnosi se na nerazvrstane ceste na području Grada Požege i ceste koje su Odlukom o cestama na području velikih gradova koje prestaju biti razvrstane u javne ceste (NN, broj: 84/11.) predane na održavanje Gradu Požegi (u nastavku teksta: bivše ceste ŽUC-a).*

*Članak 3.*

*(1) Na području Grada Požege obavljaju se slijedeće uslužne komunalne djelatnosti:*

*1. usluge javnih tržnica na malo*

*2. usluge ukopa pokojnika*

*3. komunalni linijski prijevoz putnika*

*4. obavljanje dimnjačarskih poslova*

*5. usluge parkiranja na uređenim javnim površinama*

*(2) Člankom 24. Zakona propisano je što se podrazumijeva pod kojom svake od navedenih komunalnih djelatnosti iz stavka 1. ovoga članka.*

*(3) U sklopu obavljanja djelatnosti iz stavka 1. ovoga članka može se osigurati i građenje i/ili održavanje komunalne infrastrukture potrebne za obavljanje tih djelatnosti.*

*Članak 4.*

*Osim komunalnih djelatnosti iz članka 2. i 3. ove Odluke, od lokalnog je značenja za Grad Požegu i obavljanje slijedećih komunalnih djelatnosti:*

*1. dezinfekcija, dezinsekcija, deratizacija - pod dezinfekcijom, dezinsekcijom i deratizacijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca*

*2. veterinarsko-higijeničarski poslovi- pod veterinarsko higijeničarskim poslovima razumijeva se hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina*

*3. sanacija divljih odlagališta - pod sanacijom divljih odlagališta razumijeva se prikupljanje komunalnog otpada sa divljih odlagališta te njegov odvoz i odlaganje na odlagališta komunalnog otpada kao i saniranje i zatvaranje divljeg odlagališta.*

*Članak 5.*

*Komunalne djelatnosti na području Grada Požege mogu obavljati:*

*1. trgovačka društva u su/vlasništvu Grada Požege*

*2. pravne ili fizičke osobe na temelju ugovora o koncesiji*

*3. pravne ili fizičke osobe na temelju pisanog ugovora o povjeravanju obavljanja komunalnih djelatnosti.*

*II. NAČIN I UVJETI POVJERAVANJA KOMUNALNIH DJELATNOSTI TRGOVAČKIM DRUŠTVIMA U SU/VLASNIŠTVU*

*Članak 6.*

*(1) Trgovačkom društvu Komunalac Požega d.o.o. iz Požege, koje je u većinskom vlasništvu Grada Požege, povjerava se obavljanje sljedećih komunalnih djelatnosti iz članka 2., 3. i 4. ove Odluke:*

*1. održavanje nerazvrstanih cesta - sanacije asfaltnih površina, vertikalna signalizacija nerazvrstanih cesta osim bivših cesta ŽUC-a*

*2. održavanje javnih površina na kojima nije dopušten promet motornim vozilima*

*3. održavanje javnih zelenih površina*

*4. održavanje groblja*

*5. održavanje čistoće javnih površina u ljetnim i zimskim uvjetima*

*6. usluge javnih tržnica na malo*

*7. usluge ukopa pokojnika*

*8. obavljanje dimnjačarskih poslova*

*9. usluge parkiranja na uređenim javnim površinama*

*(2) Trgovačkom društvu Tekija d.o.o. iz Požege koje je u većinskom vlasništvu Grada Požege povjerava se održavanje građevina javne odvodnje oborinskih voda.*

*(3) Komunalac Požega d.o.o. i Tekija d.o.o. iz Požege obavljat će navedene komunalne djelatnosti sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Gradskog vijeća donesenih sukladno tim propisima, a na temelju ugovora koji zaključuje Gradonačelnik na osnovi godišnjeg Programa održavanja komunalne infrastrukture Grada Požege kojim se utvrđuje opseg obavljanja komunalnih poslova.*

*(4) Obavljanje navedenih komunalnih djelatnosti povjerava se trgovačkim društvima Komunalac Požega d.o.o. i Tekija d.o.o. iz Požege na neodređeno vrijeme dok su trgovačka društva registrirana za obavljanje povjerenih komunalnih djelatnosti.*

*(5) Komunalac Požega d.o.o. i Tekija d.o.o. iz Požege dužni su obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo, a jednom godišnje društvo podnosi osnivaču izvješće o poslovanju.*

*III. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU UGOVORA O KONCESIJI*

*Članak 7.*

*(1) Pravne ili fizičke osobe na temelju ugovora o koncesiji mogu obavljati na području Grada Požege komunalnu djelatnost linijskog prijevoza putnika.*

*(2) Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. ovoga članka na vrijeme od najduže pet godina.*

*Članak 8.*

*(1) Postupak davanja koncesije provodi se u skladu sa Zakonom o koncesijama, Zakonom i ovom Odlukom.*

*(2) Postupak davanja koncesije započinje danom slanja na objavu obavijesti o namjeri davanja koncesije koja se zajedno s dokumentacijom za nadmetanje objavljuje u elektroničkom oglasniku javne nabave Republike Hrvatske, a završava izvršnošću odluke o davanju koncesije ili odluke o poništenju postupka davanja koncesije.*

*(3 )Odluku o slanju obavijesti o namjeri davanja koncesije donosi Gradonačelnik Grada Požege (u nastavku teksta: Gradonačelnik).*

*(4) Postupak javnog natječaja provodi Povjerenstvo koje ima predsjednika i najviše četiri člana, a imenuje ga Gradonačelnik.*

*Članak 9.*

*(1) Prije početka postupka davanja koncesije nadležno upravno tijelo Grada Požege provodi pripremne radnje sukladno zakonu kojim se uređuju koncesije.*

*(2) Pripremnim radnjama smatraju se osobito:*

*- imenovanje stručnog povjerenstva za koncesiju*

*- izrada studije opravdanosti davanja koncesije ili analize davanja koncesije*

*- procjena vrijednosti koncesije*

*- izrada dokumentacije za nadmetanje.*

*Članak 10.*

1. *Odluku o objavi obavijesti o namjeri davanja koncesije donosi Gradonačelnik.*

*(2) Objava obavijesti o namjeri davanja koncesije mora sadržavati najmanje sljedeće podatke:*

*1. naziv, adresu, telefonski broj, broj faksa, adresu elektroničke pošte davatelja*

 *koncesije*

*2. a) vrstu i predmet koncesije*

 *b) prirodu i opseg djelatnosti koncesije,*

 *c) mjesto, odnosno područje obavljanja djelatnosti koncesije,*

 *d) rok trajanja koncesije*

 *e) procijenjenu vrijednost koncesije*

 *f) naznaku postupka davanja koncesije*

*3. a) rok za dostavu ponuda*

 *b) adresu na koju se moraju poslati ponude,*

 *c) mjesto i vrijeme javnog otvaranja ponude,*

*4. razloge isključenja ponuditelja*

*5. uvjete, pravne i poslovne, financijske, tehničke i stručne sposobnosti, u skladu s odredbama posebnog zakona te dokaze i podatke kojima gospodarski subjekt dokazuje ispunjenje tih uvjeta*

*6. vrstu i vrijednost jamstva za ozbiljnost ponude koje su ponuditelji dužni dostaviti*

*7. kriterij za odabir ponude*

*8. naziv i adresu tijela nadležnog za rješavanje žalbe te podatke o rokovima za podnošenje žalbe ili izmjenu odluke o davanju koncesije odnosno odluku ili izmjenu odluke o poništenju postupka davanja koncesije.*

*(3) Obavijest o namjeri davanja koncesije može sadržavati i druge podatke u skladu s odredbama Zakona o koncesijama i posebnih zakona.*

*Članak 11.*

*(1) Povjerenstvo iz članka 8. ove Odluke kod otvaranja ponuda sastavlja zapisnik o otvaranju ponuda te zapisnik o pregledu i ocjeni ponuda čiji sadržaj je utvrđen propisima kojima je reguliran postupak javne nabave.*

*(2) Na osnovi prijedloga Povjerenstva Gradonačelnik upućuje Gradskom vijeću Grada Požege (u nastavku teksta: Gradsko vijeće) prijedlog Odluke o dodjeli koncesije ili poništenju javnog natječaja.*

*Članak 12.*

1. *Odluku o odabiru najpovoljnijeg ponuditelja donosi Gradsko vijeće.*

*(2) Kriteriji na kojima se temelji odabir najpovoljnije ponude su:*

 *1. U slučaju ekonomski najpovoljnije ponude sa stajališta davatelja koncesije, kriteriji vezani uz predmet koncesije, kao što su: kvaliteta, što uključuje tehničko dostignuće, estetske, inovacijske, funkcionalne i ekološke osobine, operativni troškovi i troškovi upravljanja, ekonomičnost, servisiranje i tehnička pomoć nakon isporuke, datum isporuke i rokovi isporuke ili rokovi završetka radova, cijena usluge za krajnje korisnike, visina naknade za koncesiju, ili*

*2. Najviša ponuđena naknada za koncesiju, najniža cijena za pruženu uslugu.*

*(3) Ovisno o ciljevima koji se žele postići davatelj koncesije odlučuje koje će kriterije primijeniti, a može utvrditi i dodatne uvjete i mjerila kao kriterij za odabir najpovoljnijeg ponuditelja.*

*(4) Kriteriji za odabir ponude te rok trajanja koncesije utvrđuju se odlukom iz članka 8. stavka 1. ove Odluke i sastavni su dio dokumentacije za nadmetanje.*

*(5) Odluka o davanju koncesije objavljuje se u elektroničkom oglasniku javne nabave Republike Hrvatske na standardnim obrascima.*

*Članak 13.*

*Odluka o davanju koncesije sadržava podatke koji su propisani Zakonom o koncesijama te obrazloženje razloga za odabir najpovoljnijeg ponuditelja i druge odgovarajuće podatke u skladu s dokumentacijom za nadmetanje, podnesenom ponudom te odredbama posebnog zakona.*

*Članak 14.*

*(1) Na temelju odluke o davanju koncesije Gradonačelnik s odabranim ponuditeljem sklapa ugovor o koncesiji.*

*(2) Ugovor o koncesiji obavezno sadrži:*

*- djelatnost za koju se koncesija dodjeljuje*

*- vrijeme na koje se koncesija dodjeljuje*

*- visinu i način plaćanja naknade za koncesiju*

*- cijenu i način naplate za pruženu uslugu*

*- prava i obveze davatelja koncesije*

*- prava i obveze koncesionara*

*- jamstva i/ili odgovarajuće instrumente osiguranja koncesionara*

*- uvjete otkaza ugovora*

*- ugovorne kazne.*

*Članak 15.*

*(1) Ugovorom o koncesiji može se odrediti promjena visine i/ili načina izračuna i plaćanja naknade za koncesiju u određenom razdoblju, za vrijeme trajanja ugovora o koncesiji, u skladu s dokumentacijom za nadmetanje i odlukom o davanju koncesije.*

*(2) Promjene naknade za koncesiju moguće su temeljem:*

*1. indeksacije vezane uz promjenu tečaja kune i eura u odnosu na fluktuaciju tečaja*

*2. indeksa potrošačkih cijena, odnosno*

*3. izmjena posebnog propisa u dijelu kojim se uređuje visina i način plaćanja naknade za koncesiju*

*4. gospodarskih okolnosti koje značajno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.*

*(3) Promjena naknade za koncesiju utvrđuje se ugovorom o koncesiji, a vrši se ovisno o nastanku okolnosti i/ili periodično u za to određenim vremenskim razdobljima ovisno u uvjetima fluktuacije tečaja ili promjena potrošačkih cijena.*

*Članak 16.*

 *Naknada za koncesiju uplaćuje se u korist Proračuna Grada Požege.*

*IV. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU PISANOG UGOVORA O OBAVLJANJU KOMUNALNIH DJELATNOSTI*

*Članak 17.*

*(1) Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Grada Požege slijedeće komunalne djelatnosti:*

*1. održavanje nerazvrstanih cesta*

*- održavanje makadama, horizontalna i svjetlosna signalizacija*

*- sanacije asfaltnih površina, vertikalna, horizontalna i svjetlosna signalizacija bivše cesta ŽUC-a*

*2. održavanje građevina, uređaja i predmeta javne namjene*

*3. održavanje građevina javne odvodnje oborinskih voda uz bivše ceste ŽUC-a*

*4. održavanje čistoće javnih površina u ljetnim i zimskim uvjetima bivše ceste ŽUC-a*

*5. održavanje javne rasvjete*

*6. dezinfekcija, dezinsekcija, deratizacija*

*7. veterinarsko-higijeničarski poslovi*

*8. sanacija divljih odlagališta.*

*(2) Ugovor o povjeravanju obavljanja komunalnih djelatnosti iz stavka 1. ovoga članka može se zaključiti najduže na vrijeme od četiri godine.*

*(3) Opseg obavljanja poslova određene komunalne djelatnosti određuje se na temelju Programa održavanja komunalne infrastrukture Grada Požege.*

*Članak 18.*

*Postupak odabira osobe s kojom se sklapa ugovor o povjeravanju obavljanja komunalnih djelatnosti iz članka 17. ove Odluke te sklapanje, provedba i izmjene tog ugovora provode se prema propisima o javnoj nabavi.*

*Članak 19.*

*(1) Ugovor o povjeravanju obavljanja komunalne djelatnosti u ime Grada Požege sklapa Gradonačelnik.*

*(2) Ugovor iz stavka 1. ovoga članka sadrži:*

*1. komunalne djelatnosti za koje se sklapa ugovor*

*2. vrijeme na koje se sklapa ugovor*

*3. vrstu i opseg komunalnih usluga*

*4. način određivanja cijene komunalnih usluga te način i rok plaćanja izvršenih usluga*

*5. jamstvo izvršitelja o ispunjenju ugovora.*

*Članak 20.*

*(1) Sastavni dio ugovora o povjeravanju obavljanja komunalne djelatnosti je Program održavanja objekata i uređaja komunalne infrastrukture te njegove izmjene i dopune za cijelo vrijeme trajanja ugovornog odnosa.*

*(2) U slučaju povećanja ili smanjena opsega obavljanja komunalne djelatnosti ili cijene u tijeku roka na koji je zaključen ugovor, sporazumno će se sačiniti aneks ugovora kojeg odobrava Gradonačelnik.*

*V. PRIJELAZNE I ZAVRŠNE ODREDBE*

*Članak 21.*

*Ugovori o obavljanju komunalnih djelatnosti ili pojedinih komunalnih poslova ostaju na snazi do isteka roka na koji su zaključeni.*

*Članak 22.*

*Obavljanje pojedinih komunalnih djelatnosti koje su povjerene trgovačkom društvu iz članka 6. stavka 1. ove Odluke, a koje se financiraju isključivo iz Proračuna Grada Požege, mogu se povjeriti drugim fizičkim ili pravnim osobama na temelju članka 17. ove Odluke, u slučaju da ih trgovačko društvo nije u mogućnosti obaviti.*

*Članak 23.*

*Danom stupanja na snagu ove Odluke prestaje važiti Odluka, KLASA:363-01/17-01/29, URBROJ:2177/01-02/01-17-4 od 21. ožujka 2017. godine (Službene novine Grada Požege, broj: 4/17.).*

*Članak 24.*

*Ova Odluka stupa na snagu osmog dana oda dana objave u Službenim novinama Grada Požege.*

*PREDSJEDNIK*

*prof.dr.sc. Željko Glavić, v.r.*